15/05/2015 | Administración LocalMunicipal
Santiago de Compostela
Urbanismo. Sección de Disciplina Urbanística
Notificación do Decreto do 23.04.2015 dirixida a César Durán Carabias e Asunción Lagares Cobas, de modificación do mecanismo de execución forzosa e liquidación provisional dos gastos derivados da execución subsidiaria. Expte. DIS/231/2009

A non ser posible a práctica de notificación de resolución e carta de pagamento ós interesados que mais abaixo se indican, por causas non imputables a esta administración, de conformidade co disposto nos artigos 59 e 61 da Lei 30/92, de 26 de novembro, de réxime xurídico das administracións públicas e do procedemento administrativo común, procede notificar a seguinte resolución medidante a súa publicación no Boletín Oficial da Provincial da Coruña e no taboleiro de anuncios do Concello de Santiago de Compostela por un período de DEZ DÍAS (10), transcorrido o mesmo, previa certificación de Secretaría, daráse por formalmente notificado. A concelleira da Área de Desenvolvemento Urbano e Sostible, por delegación do alcalde, con data 23 de abril de 2015, dictou o seguinte Decreto: “1.–Con data 13 de abril de 2015, a técnica de administración xeral da sección de Disciplina Urbanística emite o seguinte informe: “FEITOS A concelleira delegada de Urbanismo por Decreto do 26.05.2010 resolve ordenar a don Arturo Prieto Martínez e dona María José Varela Armada propietarios da edificación núm.10; don Cesar Duran Carabias e dona Asunción Lagares Cobas propietarios da edificación núm.11; don Antonio Saa Rojo e dona Inés Daparte Carral propietarios da edificación núm.12, situadas na rúa de Alta Vista, que no prazo de cinco días (5), dende a recepción da notificación, procedan a executar as seguintes accións: 1.º.–Apeo puntual do muro de contención, por treitos do mesmo, como medida cautelar, baixo deseño documental de técnico competente.2.º.–Execución dun selado das fendas visibles actualmente, como medida de control posible da súa evolución.3.º.–Colocación dun valado provisional polo borde da beirarrúa como sinalización da zona de risco cara a vía pública. Os propietarios das vivendas situadas nos núm.10 e 12 deron cumprimento ao ordenado, non sendo así no caso dos propietarios da vivenda núm.11 da rúa de Altavista, segundo se fai constar pola Policía Urbanística no parte elaborado o 14.04.2015, a pesares da imposición de tres multas coercitivas por Decretos do 23.03.2012, 07.01.2013 e 21.03.2014. Considerando que o mecanismo de execución forzosa elixido, imposición de multas coercitivas, non logrou vencer a resistencia dos obrigados -propietarios da edificación núm.11- ao cumprimento das accións ordenadas por Decreto do 26.05.2010; que o acto ditado, firme a todos os efectos, é un acto non personalísimo que pode ser executado, en substitución dos obrigados, por esta Administración por sí ou a través das persoas que determine, mediante execución subsidiaria; compre modificar o mecanismo de execución forzosa pasando da imposición de multas coercitivas á execución subsidiaria do ordenado polo Concello liquidando aos obrigados os gastos, danos e prexuízos nos que incorra esta Administración como consecuencia da execución da orde ditada por Decreto do 26.05.2010na súa substitución. O importe a liquidar será o importe que figura no informe de valoración emitido polo inspector urbanístico municipal o 26.03.2015 que se transcribe a continuación: En contestación á dilixencia da técnica de administración xeral do 13.02.2015, na que se solicita informe de valoración para execución con caracter subsidiario en relación o muro de contención situado na rúa de Altavista, n.º 11, das accións ordenadas polo Decreto do 26.05.2010, infórmase: Tendo en conta que as características do indicado muro e tamén a altura do muro de contención e a anchura do mesmo (aproximadamente 5,00 x 8,00 metros) é similar a que existe no n.º 10 e que para ese tramo consta un proxecto de arquitecto no expediente, valórase a mesma solución de apeo para este novo tramo. A valoración e a seguinte: Movemento de terras: 90,00 € Cimentación: 255,00 € Estrutura: 700,00 € Albañilería: 35,00 € ------------------------------------------------------------------- Total execución material: 1.080,00 € 13% gastos xerais: 140,40 € 6% beneficio industrial: 64,80 € Total: 1.285,20 € 21% IVE: 269,89 € Total: 1.555,09 € Logo do exposto e de acordo co disposto no artigo 199.4 da Lei 9/2002 de ordenación urbanística e protección do medio rural de Galicia e no artigo 93 a 99 da Lei 30/1992 de réxime xurídico das administracións públicas e do procedemento administrativo común, PROCEDE: 1. MODIFICAR o mecanismo de execución forzosa pasando da imposición de multas coercitivas á execución subsidiaria do ordenado por Decreto do 26.05.2010.2. LIQUIDAR CON CARÁCTER PROVISIONAL a don Silviu Daniel Sjogren Rabai (NIF 077 740 27G) e dona Asunción Lagares Cobas (NIF 359 763 95W), propietarios da edificación núm.11 da rúa de Altavista, os gastos, danos e prexuízos nos que incorrerá esta Administración como consecuencia da execución da orde ditada por Decreto do 26.05.2010 na súa substitución, que segundo o informado polo inspector urbanístico municipal o 26.03.2015 estímase que ascenderán a mil cincocentos cincuenta e cinco con nove céntimos de euros (1.555,09 €)». 2.–Ó abeiro do disposto no artigo 124.4. ñ) da Lei 7/85 de RBRL na redacción dada pola Lei 57/2003 de medidas para a modernización do goberno local e a Lei 4/2004 do 28 de xuño do Parlamento de Galicia, que establece no seu artigo 1 a aplicación ó Concello de Santiago do disposto na lexislación estatal, anteriormente sinalada, o alcalde é competente para dictar a resolución que se interesa. Asemade, de conformidade co disposto no artigo 124.5 da Lei 7/85 na redacción dada pola Lei 57/03, por Decreto de data 9 de xullo de 2014, o alcalde delega na concelleira que asina a competencia que se interesa.3.–Visto o exposto nos parágrafos anteriores e en virtude das facultades que me confire a Lei 7/1985 de 2 de abril e na redacción dada pola Lei 11/99 e a Lei 57/2003, de 16 de decembro, de medidas para a modernización do goberno local. RESOLVO: 1. MODIFICAR o mecanismo de execución forzosa pasando da imposición de multas coercitivas á execución subsidiaria do ordenado por Decreto do 26.05.2010.2. LIQUIDAR CON CARÁCTER PROVISIONAL a don Iñaki Mirena Guada Mumbru (NIF: 077 740 27G) e dona Asunción Lagares Cobas (NIF: 359 763 95W), propietarios da edificación núm.11 da rúa de Altavista, os gastos, danos e prexuízos nos que incorrerá esta Administración como consecuencia da execución da orde ditada por Decreto do 26.05.2010 na súa substitución, que segundo o informado polo inspector urbanístico municipal o 26.03.2015 estímase que ascenderán a mil cincocentos cincuenta e cinco con nove céntimos de euros (1.555,09 €). Notifíquese o presente Decreto ós interesados e ós demais negociados, seccións ou servizos correspondentes. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edifico dos Xulgados, rúa Viena, s/n - Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado”. Santiago de Compostela, 04 de maio de 2015. A concelleira delegada da Área de Desenvolvemento Urbano e Sostible Teresa Gutiérrez López